CELEX: C2004/314/39
Language: lt
Date: 2004-12-18 00:00:00
Title: 2004 m. spalio 5 d. Pirmosios instancijos teismo sprendimas, Byloje T-144/02 Richard J. Eagle ir kt. prieš Europos Bendrijų Komisiją (Personalas, įdarbintas bendros įmonės JET — Vienodas požiūris — Laikinojo tarnautojo statuso nesuteikimas — EAEB sutarties 152 straipsnis — Protingas terminas — Patirta materialinė žala)

18.12.2004   
            
            
               LT
            
            
               Europos Sąjungos oficialusis leidinys
            
            
               C 314/15
            
         
      PIRMOSIOS INSTANCIJOS TEISMO SPRENDIMAS
   
   2004 m. spalio 5 d.
   Byloje T-144/02 Richard J. Eagle ir kt. prieš Europos Bendrijų Komisiją (1)
   
   (Personalas, įdarbintas bendros įmonės JET - Vienodas požiūris - Laikinojo tarnautojo statuso nesuteikimas - EAEB sutarties 152 straipsnis - Protingas terminas - Patirta materialinė žala)
   (2004/C 314/39)
   Proceso kalba: anglų
   Byloje T-144/02, Richard J. Eagle, gyvenantis Oxon (Jungtinė Karalystė), ir 12 ieškovų, kurių pavardės pateikiamos priede, atstovaujamų barrister D. Beard, prieš Europos Bendrijų Komisiją, atstovaujamą J. Currall, L. Escobar Guerrero, nurodžiusių adresą dokumentams įteikti Liuksemburge, palaikomą Europos Sąjungos Tarybos, atstovaujamos J.-P. Hix ir A. Pilette, dėl ieškinio, pareikšto dėl žalos, tariamai patirtos dėl neįdarbinimo Europos Bendrijų laikinaisiais tarnautojais bendroje įmonėje Joint European Torus (JET), atlyginimo Pirmosios instancijos teismas (pirmoji kolegija), susidedantis iš pirmininko B. Vesterdorf, teisėjų M. Jaeger ir H. Legal; sekretorius: administratorius J. Plingers, 2004 m. spalio 5 d. priėmė sprendimą, kurio rezoliucinėje dalyje nurodyta:
   
               1)
            
            
               Iš Komisijos yra priteisiama atlyginti finansinę žalą, kurią kiekvienas iš ieškovų patyrė dėl to, kad nebuvo įdarbintas Bendrijų laikinuoju tarnautoju, kad galėtų dirbti bendroje įmonėje Joint European Torus (JET).
            
         
               2)
            
            
               Per šešis mėnesius nuo šio sprendimo priėmimo šalys pateikia Pirmosios instancijos teismui bendru sutarimu nustatytą sumą žalai atlyginti.
            
         
               3)
            
            
               Nepasiekusios susitarimo šalys per nurodytą laikotarpį pateikia Pirmosios instancijos teismui kiekvieno reikalavimo sumą.
            
         
               4)
            
            
               Bylinėjimosi išlaidų nagrinėjimo klausimas atidedamas.
            
         
      (1)  OL C 169, 2002 7 13.